phoneee/thai-legal-corpus huggingface dataset:
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข๓๕๑ สายแยกทางของกรุงเทพมหานครควบคุม(มหาวิทยาลัยเกษตรศาสตร์)- บรรจบทางหลวงพิเศษหมายเลข ๙ (คันนายาว)ตอนแยกทางหลวงแผ่นดินหมายเลข๓๒๐๒ (บึงกุ่ม) -บรรจบทางหลวงพิเศษหมายเลข๙ (คันนายาว)เป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๓๕๑ สายแยกทางของกรุงเทพมหานครควบคุม (มหาวิทยาลัยเกษตรศาสตร์) บรรจบทางหลวงพิเศษหมายเลข ๙ (คันนายาว) ตอนแยกทางหลวงแผ่นดินหมายเลข๓๒๐๒ (บึงกุ่ม) - บรรจบทางหลวงพิเศษหมายเลข ๙ (คันนายาว) พ.ศ. ๒๕๔๙ ในท้องที่แขวงคลองกุ่มเขตบึงกุ่มและแขวงคันนายาว เขตคันนายาว กรุงเทพมหานคร แล้ว นั้นอธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วน เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมดังนั้น อาศัยอำนาจตามความในมาตรา ๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะรัฐมนตรี โดยมติเมื่อวันที่ ๗ สิงหาคม พ.ศ.๒๕๔๙ จึงกำหนดให้การเวนคืนอสังหาริมทรัพย์ เพื่อสร้างทางหลวงแผ่นดินหมายเลข ๓๕๑ สายแยกทางของกรุงเทพมหานครควบคุม(มหาวิทยาลัยเกษตรศาสตร์) - บรรจบทางหลวงพิเศษหมายเลข ๙ (คันนายาว) ตอนแยกทางหลวงแผ่นดินหมายเลข๓๒๐๒ (บึงกุ่ม) - บรรจบทางหลวงพิเศษหมายเลข ๙ (คันนายาว) ในท้องที่แขวงคลองกุ่ม เขตบึงกุ่มและแขวงคันนายาว เขตคันนายาว กรุงเทพมหานคร ตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๓๕๑ สายแยกทางของกรุงเทพมหานครควบคุม (มหาวิทยาลัยเกษตรศาสตร์) บรรจบทางหลวงพิเศษหมายเลข ๙ (คันนายาว) ตอนแยกทางหลวงแผ่นดินหมายเลข๓๒๐๒ (บึงกุ่ม) - บรรจบทางหลวงพิเศษหมายเลข ๙ (คันนายาว) พ.ศ. ๒๕๔๙ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติ ว่าด้วยการเวนคืนอสังหาริมทรัพย์ พ.ศ. ๒๕๓๐ ได้ประกาศณ วันที่ ๒๘ สิงหาคม พ.ศ. ๒๕๔๙พันตำรวจโททักษิณ ชินวัตรนายกรัฐมนตรีนันทนา/ผู้จัดทำ๑๒ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๙๔ ง/หน้า ๑/๖ กันยายน ๒๕๔๙
ประกาศกระทรวงศึกษาธิการประกาศกระทรวงศึกษาธิการเรื่องการแบ่งส่วนราชการในมหาวิทยาลัยเทคโนโลยีราชมงคลรัตนโกสินทร์(ฉบับที่ ๒) พ.ศ. ๒๕๕๑[๑] อาศัยอำนาจตามความในมาตรา๖ และมาตรา ๙ วรรคสอง แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘รัฐมนตรีว่าการกระทรวงศึกษาธิการออกประกาศไว้ ดังต่อไปนี้ข้อ๑ ให้ยกเลิกความในข้อ ๒ของประกาศกระทรวงศึกษาธิการ เรื่องการแบ่งส่วนราชการในมหาวิทยาลัยเทคโนโลยีราชมงคลรัตนโกสินทร์ พ.ศ. ๒๕๕๐และให้ใช้ความต่อไปนี้แทนข้อ ๒ ให้แบ่งส่วนราชการในคณะบริหารธุรกิจคณะวิศวกรรมศาสตร์และสถาปัตยกรรมศาสตร์ คณะศิลปศาสตร์คณะอุตสาหกรรมการโรงแรมและการท่องเที่ยว และคณะอุตสาหกรรมและเทคโนโลยีเป็นสำนักงานคณบดีfข้อ๒ ให้ยกเลิกความในข้อ ๓ของประกาศกระทรวงศึกษาธิการ เรื่องการแบ่งส่วนราชการในมหาวิทยาลัยเทคโนโลยีราชมงคลรัตนโกสินทร์ พ.ศ. ๒๕๕๐และให้ใช้ความต่อไปนี้แทนข้อ ๓ ให้แบ่งส่วนราชการในสำนักงานวิทยาเขตวังไกลกังวลสถาบันวิจัยและพัฒนาสำนักวิทยบริการและเทคโนโลยีสารสนเทศสำนักส่งเสริมวิชาการและงานทะเบียน และวิทยาลัยเพาะช่าง เป็นสำนักงานผู้อำนวยการทั้งนี้ตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๗พฤษภาคม พ.ศ. ๒๕๕๑สมชาย วงศ์สวัสดิ์รัฐมนตรีว่าการกระทรวงศึกษาธิการมณฑิตา/ผู้จัดทำ๑๑ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๕/ตอนพิเศษ ๑๑๒ ง/หน้า ๑๓/๔ กรกฎาคม ๒๕๕๑
ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดลพบุรีประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดลพบุรีเรื่องการให้ความเห็นชอบโครงการจัดรูปที่ดินเพื่อพัฒนาพื้นที่จังหวัดลพบุรีบริเวณหมู่ที่ ๙ตำบลโคกสำโรง อำเภอโคกสำโรง จังหวัดลพบุรี[๑] ด้วยกรมโยธาธิการและผังเมืองโดยสำนักงานโยธาธิการและผังเมืองจังหวัดลพบุรีผู้รับมอบอำนาจได้เสนอคณะกรรมการจัดรูปที่ดินเพื่อพัฒนาพื้นที่ส่วนจังหวัดลพบุรีเพื่อขอความเห็นชอบโครงการจัดรูปที่ดินเพื่อพัฒนาพื้นที่จังหวัดลพบุรีระหว่างทางหลวงแผ่นดินหมายเลข ๑ และทางหลวงแผ่นดินหมายเลข ๒๐๕ บริเวณหมู่ที่ ๙ตำบลโคกสำโรง อำเภอโคกสำโรง จังหวัดลพบุรี ขนาดพื้นที่ประมาณ ๓๓๕ ไร่ ตามแผนที่แสดงเขตโครงการจัดรูปที่ดินเพื่อพัฒนาพื้นที่จังหวัดลพบุรีท้ายประกาศนี้ อาศัยอำนาจตามความในมาตรา ๔๗แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗คณะกรรมการจัดรูปที่ดินเพื่อพัฒนาพื้นที่ส่วนจังหวัดลพบุรี ได้พิจารณาและมีมติให้ความเห็นชอบโครงการจัดรูปที่ดินเพื่อพัฒนาพื้นที่ดังกล่าวแล้วเมื่อวันที่ ๒๘ กุมภาพันธ์ ๒๕๖๐ประกาศ ณ วันที่ ๙มีนาคม พ.ศ. ๒๕๖๐ภานุ แย้มศรีผู้ว่าราชการจังหวัดลพบุรีประธานคณะกรรมการจัดรูปที่ดินเพื่อพัฒนาพื้นที่ส่วนจังหวัดลพบุรี[เอกสารแนบท้าย]๑.แผนผังแสดงบริเวณพื้นที่โครงการจัดรูปที่ดินเพื่อพัฒนาพื้นที่จังหวัดลพบุรี(ดูข้อมูลจากภาพกฎหมาย)ภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๐ ง/หน้า ๒๐/๑๐ เมษายน ๒๕๖๐
ประกาศกระทรวงศึกษาธิการประกาศกระทรวงศึกษาธิการเรื่อง การแบ่งส่วนราชการในมหาวิทยาลัยราชภัฏนครปฐมพ.ศ. ๒๕๔๙[๑] อาศัยอำนาจตามความในมาตรา๖ มาตรา ๑๐ วรรคสาม วรรคสี่ วรรคห้า และมาตรา ๑๑ วรรคสอง แห่งพระราชบัญญัติมหาวิทยาลัยราชภัฏพ.ศ. ๒๕๔๗ รัฐมนตรีว่าการกระทรวงศึกษาธิการ ออกประกาศไว้ ดังต่อไปนี้ข้อ๑ ให้แบ่งส่วนราชการในสำนักงานอธิการบดี ดังนี้(๑)กองกลาง(๒)กองนโยบายและแผน(๓)กองพัฒนานักศึกษาข้อ๒ ให้แบ่งส่วนราชการในคณะมนุษยศาสตร์และสังคมศาสตร์ดังนี้(๑)สำนักงานคณบดี(๒)ภาควิชามนุษยศาสตร์และศิลปกรรม(๓)ภาควิชาสังคมศาสตร์ข้อ๓ ให้แบ่งส่วนราชการในคณะวิทยาศาสตร์และเทคโนโลยีดังนี้(๑)สำนักงานคณบดี(๒)ภาควิชาวิทยาศาสตร์(๓)ภาควิชาวิทยาศาสตร์ประยุกต์ข้อ๔ ให้แบ่งส่วนราชการในคณะครุศาสตร์ และคณะวิทยาการจัดการเป็นสำนักงานคณบดีข้อ๕ ให้แบ่งส่วนราชการในสถาบันวิจัยและพัฒนา สำนักวิทยบริการและเทคโนโลยีสารสนเทศสำนักศิลปะและวัฒนธรรม และสำนักส่งเสริมวิชาการและงานทะเบียน เป็นสำนักงานผู้อำนวยการประกาศ ณ วันที่ ๒๓มิถุนายน พ.ศ. ๒๕๔๙จาตุรนต์ ฉายแสงรัฐมนตรีว่าการกระทรวงศึกษาธิการปริญสินีย์/ผู้จัดทำ๒๖ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๓/ตอนที่ ๗๔ ง/หน้า ๑๑/๓ สิงหาคม ๒๕๔๙
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลองครักษ์ ตำบลบางเจ้าฉ่า ตำบลโคกพุทราตำบลอ่างแก้วอำเภอโพธิ์ทอง ตำบลหลักฟ้า ตำบลชะไว ตำบลจรเข้ร้องตำบลชัยฤทธิ์อำเภอไชโย ตำบลห้วยคันแหลน อำเภอวิเศษชัยชาญและตำบลบางเสด็จอำเภอป่าโมก จังหวัดอ่างทองให้เป็นเขตปฏิรูปที่ดินพ.ศ. ๒๕๕๘ ภูมิพลอดุลยเดชป.ร.ให้ไว้ ณวันที่ ๒๔ สิงหาคม พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดิน ในท้องที่ตำบลองครักษ์ ตำบลบางเจ้าฉ่าตำบลโคกพุทรา ตำบลอ่างแก้ว อำเภอโพธิ์ทองตำบลหลักฟ้า ตำบลชะไว ตำบลจรเข้ร้อง ตำบลชัยฤทธิ์ อำเภอไชโย ตำบลห้วยคันแหลนอำเภอวิเศษชัยชาญ และตำบลบางเสด็จ อำเภอป่าโมก จังหวัดอ่างทองให้เป็นเขตปฏิรูปที่ดินอาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกากำหนดเขตที่ดิน ในท้องที่ตำบลองครักษ์ ตำบลบางเจ้าฉ่าตำบลโคกพุทรา ตำบลอ่างแก้ว อำเภอโพธิ์ทอง ตำบลหลักฟ้า ตำบลชะไว ตำบลจรเข้ร้องตำบลชัยฤทธิ์ อำเภอไชโย ตำบลห้วยคันแหลน อำเภอวิเศษชัยชาญ และตำบลบางเสด็จ อำเภอป่าโมกจังหวัดอ่างทอง ให้เป็นเขตปฏิรูปที่ดิน พ.ศ. ๒๕๕๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในท้องที่ตำบลองครักษ์ตำบลบางเจ้าฉ่า ตำบลโคกพุทรา ตำบลอ่างแก้ว อำเภอโพธิ์ทอง ตำบลหลักฟ้า ตำบลชะไวตำบลจรเข้ร้อง ตำบลชัยฤทธิ์ อำเภอไชโย ตำบลห้วยคันแหลน อำเภอวิเศษชัยชาญ และตำบลบางเสด็จอำเภอป่าโมก จังหวัดอ่างทอง ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลองครักษ์ ตำบลบางเจ้าฉ่า ตำบลโคกพุทรา ตำบลอ่างแก้วอำเภอโพธิ์ทอง ตำบลหลักฟ้า ตำบลชะไว ตำบลจรเข้ร้อง ตำบลชัยฤทธิ์ อำเภอไชโย ตำบลห้วยคันแหลน อำเภอวิเศษชัยชาญ และตำบลบางเสด็จอำเภอป่าโมก จังหวัดอ่างทอง ให้เป็นเขตปฏิรูปที่ดิน พ.ศ. ๒๕๕๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลองครักษ์ ตำบลบางเจ้าฉ่าตำบลโคกพุทรา ตำบลอ่างแก้ว อำเภอโพธิ์ทอง ตำบลหลักฟ้า ตำบลชะไว ตำบลจรเข้ร้อง ตำบลชัยฤทธิ์อำเภอไชโย ตำบลห้วยคันแหลน อำเภอวิเศษชัยชาญ และตำบลบางเสด็จ อำเภอป่าโมก จังหวัดอ่างทองมีเกษตรกรผู้ไม่มีที่ดินประกอบเกษตรกรรมเป็นของตนเอง หรือมีที่ดินเล็กน้อยไม่เพียงพอแก่การครองชีพ หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้ปริยานุช/จัดทำ๓๑ สิงหาคม๒๕๕๘นุสรา/ตรวจ๒๓ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๘๒ ก/หน้า ๔๕/๒๗ สิงหาคม ๒๕๕๘
คำพิพากษาศาลฎีกาที่ 63737หลักกฎหมาย: โจทก์อุทธรณ์ว่าคำสั่งที่ให้งดสืบพยานของศาลชั้นต้นทำให้การรับฟังข้อสำคัญในคดียังไม่ตลอดและวินิจฉัยข้อเท็จจริงนอกสำนวนนั้น เมื่อศาลแรงงานกลางมิได้วินิจฉัยนอกสำนวนหรือขัดต่อพยานหลักฐานและที่สั่งงดสืบพยานก็เป็นการใช้ดุลพินิจ อุทธรณ์โจทก์เป็นการคัดค้านข้อเท็จจริงต้องห้ามอุทธรณ์ส่วนข้อที่โจทก์ไม่ให้การในการสอบสวนไม่เป็นการขัดคำสั่งผู้บังคับบัญชา แม้เป็นข้อกฎหมายก็ไม่เป็นสาระแก่คดีอันควรได้รับการวินิจฉัย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 877/2523นายปฏิมา จิราภรณ์โจทก์การไฟฟ้าส่วนภูมิภาคจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54, ม. 31 ป.วิ.พ. ม. 225โจทก์อุทธรณ์ว่าคำสั่งที่ให้งดสืบพยานของศาลชั้นต้นทำให้การรับฟังข้อสำคัญในคดียังไม่ตลอดและวินิจฉัยข้อเท็จจริงนอกสำนวนนั้น เมื่อศาลแรงงานกลางมิได้วินิจฉัยนอกสำนวนหรือขัดต่อพยานหลักฐานและที่สั่งงดสืบพยานก็เป็นการใช้ดุลพินิจ อุทธรณ์โจทก์เป็นการคัดค้านข้อเท็จจริงต้องห้ามอุทธรณ์ส่วนข้อที่โจทก์ไม่ให้การในการสอบสวนไม่เป็นการขัดคำสั่งผู้บังคับบัญชา แม้เป็นข้อกฎหมายก็ไม่เป็นสาระแก่คดีอันควรได้รับการวินิจฉัย(ธาดา วัชรานันท์-ขจร หะวานนท์-ประทีป ชุ่มวัฒนะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 877/2523นายปฏิมา จิราภรณ์โจทก์การไฟฟ้าส่วนภูมิภาคจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54, ม. 31 ป.วิ.พ. ม. 225โจทก์อุทธรณ์ว่าคำสั่งที่ให้งดสืบพยานของศาลชั้นต้นทำให้การรับฟังข้อสำคัญในคดียังไม่ตลอดและวินิจฉัยข้อเท็จจริงนอกสำนวนนั้น เมื่อศาลแรงงานกลางมิได้วินิจฉัยนอกสำนวนหรือขัดต่อพยานหลักฐานและที่สั่งงดสืบพยานก็เป็นการใช้ดุลพินิจ อุทธรณ์โจทก์เป็นการคัดค้านข้อเท็จจริงต้องห้ามอุทธรณ์ส่วนข้อที่โจทก์ไม่ให้การในการสอบสวนไม่เป็นการขัดคำสั่งผู้บังคับบัญชา แม้เป็นข้อกฎหมายก็ไม่เป็นสาระแก่คดีอันควรได้รับการวินิจฉัย(ธาดา วัชรานันท์-ขจร หะวานนท์-ประทีป ชุ่มวัฒนะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 58607หลักกฎหมาย: ความว่า จำเลยขอให้ศาลปล่อยชั่วคราวในระหว่างฎีกาโดยผู้ขอประกันขอใช้หลักประกันเดิมที่วางไว้ในชั้นอุทธรณ์หมายเหตุ ศาลชั้นต้นพิพากษาว่า จำเลยมีความผิดตามพระราชบัญญัติวัตถุที่ออกฤทธิ์ต่อจิตและประสาท พ.ศ. 2518มาตรา 4,13 ทวิ วรรคหนึ่ง,89 จำคุก 6 ปีคำให้การของจำเลยในชั้นจับกุมและสอบสวนเป็นประโยชน์แก่การพิจารณาลดโทษให้หนึ่งในสามคงจำคุก 4 ปีศาลอุทธรณ์ภาค 2 พิพากษาแก้เป็นว่า ให้วางโทษจำคุก5 ปี ลดโทษให้หนึ่งในสามตามประมวลกฎหมายอาญา มาตรา 78คงจำคุก 3 ปี 4 เดือนนอกจากที่แก้คงให้เป็นไปตามคำพิพากษาศาลชั้นต้นจำเลยยื่นคำร้องนี้ โดยมีคำร้องประกอบว่าจะยื่นฎีกาภายในกำหนดต่อไปศาลชั้นต้นอนุญาตให้ปล่อยจำเลยชั่วคราวทั้งในระหว่างการพิจารณาของศาลชั้นต้นและศาลอุทธรณ์ภาค 2 โดยในชั้นอุทธรณ์ตีราคาประกัน 400,000 บาทคำสั่งเป็นคดีต้องห้ามฎีกาในปัญหาข้อเท็จจริงและจำเลยยังมิได้ยื่นฎีกา จึงยังไม่มีเหตุสมควรที่จะปล่อยชั่วคราว ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 567/2537พนักงานอัยการจังหวัดลำปางโจทก์นายจันทร์คำ ถิ่นถ้อยจำเลยนายจันทร์คำ ถิ่นถ้อย จำเลยผู้ยื่นคำร้อง ป.วิ.อ. ม. 106, ม. 107, ม. 108, ม. 218ความว่า จำเลยขอให้ศาลปล่อยชั่วคราวในระหว่างฎีกาโดยผู้ขอประกันขอใช้หลักประกันเดิมที่วางไว้ในชั้นอุทธรณ์หมายเหตุ ศาลชั้นต้นพิพากษาว่า จำเลยมีความผิดตามพระราชบัญญัติวัตถุที่ออกฤทธิ์ต่อจิตและประสาท พ.ศ. 2518มาตรา 4,13 ทวิ วรรคหนึ่ง,89 จำคุก 6 ปีคำให้การของจำเลยในชั้นจับกุมและสอบสวนเป็นประโยชน์แก่การพิจารณาลดโทษให้หนึ่งในสามคงจำคุก 4 ปีศาลอุทธรณ์ภาค 2 พิพากษาแก้เป็นว่า ให้วางโทษจำคุก5 ปี ลดโทษให้หนึ่งในสามตามประมวลกฎหมายอาญา มาตรา 78คงจำคุก 3 ปี 4 เดือนนอกจากที่แก้คงให้เป็นไปตามคำพิพากษาศาลชั้นต้นจำเลยยื่นคำร้องนี้ โดยมีคำร้องประกอบว่าจะยื่นฎีกาภายในกำหนดต่อไปศาลชั้นต้นอนุญาตให้ปล่อยจำเลยชั่วคราวทั้งในระหว่างการพิจารณาของศาลชั้นต้นและศาลอุทธรณ์ภาค 2 โดยในชั้นอุทธรณ์ตีราคาประกัน 400,000 บาทคำสั่งเป็นคดีต้องห้ามฎีกาในปัญหาข้อเท็จจริงและจำเลยยังมิได้ยื่นฎีกา จึงยังไม่มีเหตุสมควรที่จะปล่อยชั่วคราว ยกคำร้อง(วินัย วิมลเศรษฐ-สวิน อักขรายุธ-ชูชาติ ศรีแสง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 567/2537พนักงานอัยการจังหวัดลำปางโจทก์นายจันทร์คำ ถิ่นถ้อยจำเลยนายจันทร์คำ ถิ่นถ้อย จำเลยผู้ยื่นคำร้อง ป.วิ.อ. ม. 106, ม. 107, ม. 108, ม. 218ความว่า จำเลยขอให้ศาลปล่อยชั่วคราวในระหว่างฎีกาโดยผู้ขอประกันขอใช้หลักประกันเดิมที่วางไว้ในชั้นอุทธรณ์หมายเหตุ ศาลชั้นต้นพิพากษาว่า จำเลยมีความผิดตามพระราชบัญญัติวัตถุที่ออกฤทธิ์ต่อจิตและประสาท พ.ศ. 2518มาตรา 4,13 ทวิ วรรคหนึ่ง,89 จำคุก 6 ปีคำให้การของจำเลยในชั้นจับกุมและสอบสวนเป็นประโยชน์แก่การพิจารณาลดโทษให้หนึ่งในสามคงจำคุก 4 ปีศาลอุทธรณ์ภาค 2 พิพากษาแก้เป็นว่า ให้วางโทษจำคุก5 ปี ลดโทษให้หนึ่งในสามตามประมวลกฎหมายอาญา มาตรา 78คงจำคุก 3 ปี 4 เดือนนอกจากที่แก้คงให้เป็นไปตามคำพิพากษาศาลชั้นต้นจำเลยยื่นคำร้องนี้ โดยมีคำร้องประกอบว่าจะยื่นฎีกาภายในกำหนดต่อไปศาลชั้นต้นอนุญาตให้ปล่อยจำเลยชั่วคราวทั้งในระหว่างการพิจารณาของศาลชั้นต้นและศาลอุทธรณ์ภาค 2 โดยในชั้นอุทธรณ์ตีราคาประกัน 400,000 บาทคำสั่งเป็นคดีต้องห้ามฎีกาในปัญหาข้อเท็จจริงและจำเลยยังมิได้ยื่นฎีกา จึงยังไม่มีเหตุสมควรที่จะปล่อยชั่วคราว ยกคำร้อง(วินัย วิมลเศรษฐ-สวิน อักขรายุธ-ชูชาติ ศรีแสง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาและครุยวิทยฐานะของมหาวิทยาลัยศรีนครินทรวิโรฒ(ฉบับที่ ๒) พ.ศ. ๒๕๑๙ ภูมิพลอดุลยเดช ป.ร.ให้ไว้ ณ วันที่ ๑๖กันยายน พ.ศ. ๒๕๑๙เป็นปีที่ ๓๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะ ของมหาวิทยาลัยศรีนครินทรวิโรฒอาศัยอำนาจตามความในมาตรา ๑๙๒ของรัฐธรรมนูญแห่งราชอาณาจักรไทย กับมาตรา ๓๖ และมาตรา ๔๐แห่งพระราชบัญญัติมหาวิทยาลัยศรีนครินทรวิโรฒ พ.ศ. ๒๕๑๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะ ของมหาวิทยาลัยศรีนครินทรวิโรฒ (ฉบับที่๒) พ.ศ. ๒๕๑๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกความในมาตรา ๓ แห่งพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะ ของมหาวิทยาลัยศรีนครินทรวิโรฒ พ.ศ. ๒๕๑๙และให้ใช้ความต่อไปนี้แทนมาตรา ๓ให้กำหนดปริญญาในสาขาวิชา และอักษรย่อสำหรับสาขาวิชา ของมหาวิทยาลัยศรีนครินทรวิโรฒดังนี้(๑) สาขาวิชาการศึกษา มีปริญญาสามชั้น คือ(ก) เอก เรียกว่า การศึกษาดุษฎีบัณฑิต ใช้อักษรย่อ กศ.ด.(ข) โท เรียกว่า การศึกษามหาบัณฑิต ใช้อักษรย่อ กศ.ม.(ค) ตรี เรียกว่า การศึกษาบัณฑิต ใช้อักษรย่อ กศ. บ.(๒) สาขาวิชามนุษยศาสตร์ที่ศึกษากระบวนวิชาจิตวิทยาเป็นวิชาเอก สาขาวิชาสังคมศาสตร์ที่ศึกษากระบวนวิชาภูมิศาสตร์หรือวิชาสังคมวิทยาเป็นวิชาเอก สาขาวิชาพลศึกษา และสาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๓) สาขาวิชามนุษยศาสตร์ที่ศึกษากระบวนวิชาดุริยางคศาสตร์วิชาบรรณารักษศาสตร์ วิชาภาษาต่างประเทศ วิชาภาษาไทย วิชาภาษาศาสตร์ หรือวิชาศิลปะเป็นวิชาเอก และสาขาวิชาสังคมศาสตร์ที่ศึกษากระบวนวิชาบริหารธุรกิจวิชาประวัติศาสตร์ วิชามานุษยวิทยา วิชารัฐศาสตร์ หรือวิชาเศรษฐศาสตร์ เป็นวิชาเอกมีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.ผู้รับสนองพระบรมราชโองการหม่อมราชวงศ์เสนีย์ปราโมชนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องด้วยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาและครุยวิทยฐานะ ของมหาวิทยาลัยศรีนครินทรวิโรฒ พ.ศ. ๒๕๑๙กำหนดกระบวนวิชาที่เป็นวิชาเอกในสาขาวิชาการศึกษาไว้ไม่ครบถ้วน และบทบัญญัติเกี่ยวกับสาขาวิชาอื่นก็ยังไม่ชัดเจนสมควรแก้ไขเพิ่มเติมพระราชกฤษฎีกาดังกล่าวให้ถูกต้องและชัดเจนยิ่งขึ้น จึงจำเป็นต้องตราพระราชกฤษฎีกานี้ขึ้นพัชรี/ผู้จัดทำ๒ พฤศจิกายน ๒๕๕๓กวินธาดา/ผู้ตรวจ[๑] ราชกิจจานุเบกษา เล่ม ๙๓/ตอนที่ ๑๑๕/หน้า ๓๙๔/๒๘ กันยายน ๒๕๑๙
คำพิพากษาศาลฎีกาที่ 350/2464หลักกฎหมาย: คดีเล็กน้อยลักต้นกล้วย ศาลฎีกาตำหนิว่าเปนเรื่องเล็กน้อย ไม่ควรฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 350/2464คดีเล็กน้อยลักต้นกล้วย ศาลฎีกาตำหนิว่าเปนเรื่องเล็กน้อย ไม่ควรฎีกา()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ลักต้นกล้วย ศาลฎีกาตำหนิว่าเปนเรื่องเล็กน้อย ไม่ควรฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 350/2464คดีเล็กน้อยลักต้นกล้วย ศาลฎีกาตำหนิว่าเปนเรื่องเล็กน้อย ไม่ควรฎีกา()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาจัดซื้อที่ดินและอสังหาริมทรัพย์อย่างอื่นสร้างทางรถไฟราษฎร์สายบางบัวทอง---------------- มีพระบรมราชโองการในพระบาทสมเด็จพระปรมินทรมหาประชาธิปกพระปกเกล้าเจ้าอยู่หัว ดำรัสเหนือเกล้า ฯว่าผู้จัดการบริษัทรถไฟสายบางบัวทอง จำกัด(รถไฟราษฎร์)ได้แสดงความประสงค์ต่อสภากรรมการรถไฟว่าจะต้องจัดการซื้อที่ดินเพื่อการก่อสร้างทางแยกสายใหม่ แยกจากทางสายใหญ่ที่กิโลเมตร์ที๙.๘๔๐ ไปจดแม่น้ำเจ้าพระยาตรงข้ามกับศาลากลางจังหวัดนนทบุรีที่ตั้งอยู่ในปัจจุบันซึ่งได้พระราชทานพระบรมราชานุญาตแล้วจึงร้องขอให้กรมรถไฟหลวงช่วยจัดหาซื้อที่ดินและอสังหาริมทรัพย์อย่างอื่นให้ตามความในพระราชบัญญัติจัดวางการรถไฟและทางหลวงมาตรา ๑๒๑ ข้อ ๑เสนาบดีกระทรวงพาณิชย์และคมนาคมได้นำความขึ้นกราบบังคมทูลพระกรุณาทรงพระราชดำริเห็นชอบด้วยจึ่งทรงพระกรุณาโปรดเกล้า ฯ ให้ประกาศพระราชกฤษฎีกามาให้ทราบทั่วกันว่า ๑.ให้กรมรถไฟหลวงแห่งกรุงสยามเป็นธุระในเรื่องจัดซื้อที่ดินและสังหาริมทรัพย์อย่างอื่นตามที่เห็นว่าจำเป็นเพื่อสร้างทางแยกส่วนการที่จะพิจารณาถึงเรื่องสิทธิค่าทำขวัญให้ดำเนินการตามพระราชบัญญัติจัดวางการรถไฟและทางหลวงพุทธศักราช๒๔๖๔ส่วนที่ ๒ ๒.ที่ดินและอสังหาริมทรัพย์อย่างอื่นที่ จะต้องจัดซื้อมีระบุไว้ในท้ายพระราชกฤษฎีกานี้ และให้นับว่าเป็นส่วนหนึ่งแห่งพระราชกฤษฎีกานี้ ๓.เพื่อให้เป็นความสะดวกในการจัดซื้อ ทรงพระกรุณาพระกรุณาโปรดเกล้า ฯให้ตั้ง ๑ หาอำมาตย์ตรี พระยาสุรเกษตรโศภนอธิบดีกรมทะเบียนที่ดิน อำมาตย์ตรี หลวงปกอบยันตรกิจ นายช่างภาคกรมรถไฟหลวง ๓ นายเจริญ ศุขบุตรแทนบริษัทรถไฟสายบางบัวทอง จำกัด ๔ อัมาตย์เอกพระยาศิริชัยบุรินทร์ ผู้ว่าราชการจังหวัดนนทบุรีเป็นกรรมการจัดซื้อที่ดิน ประกาศมาณ วันที่ 10 พฤษภาคม พุทธศักราช 2473 เป็นปีที่ 6 ในรัชชกาลปัจจุบัน[รก.๒๔๗๓/๑๐/๑๑ พฤษภาคม ๒๔๗๓]
กฎกระทรวงกฎกระทรวงกำหนดสถานที่ที่ห้ามนายจ้างให้ลูกจ้างซึ่งเป็นเด็กอายุต่ำกว่าสิบแปดปีทำงานพ.ศ. ๒๕๕๙[๑] อาศัยอำนาจตามความในมาตรา๖ วรรคหนึ่ง แห่งพระราชบัญญัติคุ้มครองแรงงาน พ.ศ. ๒๕๔๑ และมาตรา ๕๐ (๔)แห่งพระราชบัญญัติคุ้มครองแรงงาน พ.ศ. ๒๕๔๑ ซึ่งแก้ไขเพิ่มเติมโดยพระราชบัญญัติคุ้มครองแรงงาน(ฉบับที่ ๒) พ.ศ. ๒๕๕๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้ห้ามนายจ้างให้ลูกจ้างซึ่งเป็นเด็กอายุต่ำกว่าสิบแปดปีทำงานในสถานที่ดังต่อไปนี้(๑)โรงงานประกอบกิจการเกี่ยวกับสัตว์น้ำ ตามกฎหมายว่าด้วยโรงงาน(๒) สถานประกอบกิจการที่ประกอบกิจการเกี่ยวกับการแปรรูปสัตว์น้ำตามพระราชกำหนดการประมงพ.ศ. ๒๕๕๘ให้ไว้ ณ วันที่ ๑๓มกราคม พ.ศ. ๒๕๕๙พลเอก ศิริชัย ดิษฐกุลรัฐมนตรีว่าการกระทรวงแรงงานหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๕๐ แห่งพระราชบัญญัติคุ้มครองแรงงานพ.ศ. ๒๕๔๑ ซึ่งแก้ไขเพิ่มเติมโดยพระราชบัญญัติคุ้มครองแรงงาน (ฉบับที่ ๒) พ.ศ.๒๕๕๑ บัญญัติห้ามมิให้นายจ้างให้ลูกจ้างซึ่งเป็นเด็กอายุต่ำกว่าสิบแปดปีทำงานในโรงงานฆ่าสัตว์สถานที่เล่นการพนัน สถานบริการตามกฎหมายว่าด้วยสถานบริการ และสถานที่อื่นตามที่กำหนดในกฎกระทรวงสมควรกำหนดสถานที่ที่ไม่เหมาะสมให้ลูกจ้างซึ่งเป็นเด็กอายุต่ำกว่าสิบแปดปีทำงานเพิ่มขึ้นเพื่อให้ความคุ้มครองแก่ลูกจ้าง ซึ่งเป็นแรงงานเด็กที่มีอายุต่ำกว่าสิบแปดปีรวมทั้งเพื่อป้องกันและแก้ไขปัญหาการค้ามนุษย์ด้านแรงงานซึ่งเป็นนโยบายที่สำคัญและเร่งด่วนของรัฐบาลจึงจำเป็นต้องออกกฎกระทรวงนี้กัญฑรัตน์/ปริยานุช/จัดทำ๑๘ มกราคม ๒๕๕๙นุสรา/ตรวจ๑๕ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนที่ ๕ ก/หน้า ๑/๑๔ มกราคม ๒๕๕๙
พระราชกฤษฎีกาพระราชกฤษฎีกากำหนดตราสัญลักษณ์มหาวิทยาลัยนราธิวาสราชนครินทร์พ.ศ. ๒๕๕๑ ภูมิพลอดุลยเดช ป.ร.ให้ไว้ ณ วันที่ ๓๐ ธันวาคมพ.ศ. ๒๕๕๑เป็นปีที่ ๖๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดให้มีตราสัญลักษณ์มหาวิทยาลัยนราธิวาสราชนครินทร์อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๕๔ วรรคหนึ่งแห่งพระราชบัญญัติมหาวิทยาลัยนราธิวาสราชนครินทร์ พ.ศ. ๒๕๔๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดตราสัญลักษณ์มหาวิทยาลัยนราธิวาสราชนครินทร์พ.ศ. ๒๕๕๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ตราสัญลักษณ์มหาวิทยาลัยนราธิวาสราชนครินทร์มีลักษณะเป็นตราประจำพระองค์สมเด็จพระเจ้าพี่นางเธอ เจ้าฟ้ากัลยาณิวัฒนากรมหลวงนราธิวาสราชนครินทร์ ประกอบด้วย อักษรพระนาม ก.ว. สีฟ้าน้ำทะเล ภายใต้ตราจุลมงกุฎสีทองและมีแพรแถบสีขาวขอบสีทองรองรับอยู่เบื้องล่าง พร้อมอักษรคำว่า มหาวิทยาลัยนราธิวาสราชนครินทร์ สีฟ้าน้ำทะเลซึ่งเป็นสีประจำพระองค์ของสมเด็จพระเจ้าพี่นางเธอ เจ้าฟ้ากัลยาณิวัฒนากรมหลวงนราธิวาสราชนครินทร์ ประดับอยู่ภายในมาตรา ๔ตราสัญลักษณ์ตามมาตรา ๓ มีความหมาย ดังต่อไปนี้(๑)จุลมงกุฎสีทอง สื่อความหมายถึง บารมี ความเจริญก้าวหน้า มีชื่อเสียง(๒)แพรแถบสีขาวขอบสีทอง สื่อความหมายถึง การประสานสัมพันธ์อันเป็นหนึ่งเดียวกันมาตรา ๕ให้มหาวิทยาลัยนราธิวาสราชนครินทร์จัดทำตราสัญลักษณ์ตามพระราชกฤษฎีกานี้ขึ้นไว้เป็นตัวอย่างมาตรา ๖ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการสมชาย วงศ์สวัสดิ์นายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการจัดตั้งมหาวิทยาลัยนราธิวาสราชนครินทร์ขึ้นตามพระราชบัญญัติมหาวิทยาลัยนราธิวาสราชนครินทร์ พ.ศ. ๒๕๔๘ และโดยที่มาตรา ๕๔วรรคหนึ่ง แห่งพระราชบัญญัติดังกล่าวบัญญัติให้มหาวิทยาลัยอาจกำหนดให้มีตราเครื่องหมาย หรือสัญลักษณ์ของมหาวิทยาลัยหรือส่วนราชการของมหาวิทยาลัยได้โดยตราเป็นพระราชกฤษฎีกาจึงจำเป็นต้องตราพระราชกฤษฎีกานี้วิภา/ผู้จัดทำ๒๕ มกราคม ๒๕๕๓วรัญญา/ตรวจ๓๑ มกราคม ๒๕๕๔[๑] ราชกิจจานุเบกษาเล่ม ๑๒๕/ตอนที่ ๑๓๘ ก/หน้า ๙๙/๓๑ ธันวาคม ๒๕๕๑
ประกาศกระทรวงสาธารณสุขประกาศกระทรวงสาธารณสุข(ฉบับที่๒๓) พ.ศ. ๒๕๓๙ออกตามความในพระราชบัญญัติเครื่องสำอางพ.ศ. ๒๕๓๕เรื่องแต่งตั้งกรรมการผู้ทรงคุณวุฒิในคณะกรรมการเครื่องสำอาง----------- เนื่องด้วยกรรมการผู้ทรงคุณวุฒิในคณะกรรมการเครื่องสำอางซึ่งกระทรวงสาธารณสุขได้ประกาศแต่งตั้งตามประกาศกระทรวงสาธารณสุขฉบับที่ ๑๗ (พ.ศ. ๒๕๓๗) เรื่องแต่งตั้งกรรมการผู้ทรงคุณวุฒิในคณะกรรมการเครื่องสำอาง ลงวันที่ ๓๐ มีนาคม พ.ศ. ๒๕๓๗ ได้ครบกำหนดวาระ ๒ ปีแล้ว ฉะนั้นอาศัยอำนาจตามความในมาตรา ๖ และ มาตรา ๗ แห่งพระราชบัญญัติเครื่องสำอาง พ.ศ. ๒๕๓๕ รัฐมนตรีว่าการกระทรวงสาธารณสุขจึงประกาศแต่งตั้งบุคคลต่อไปนี้ เป็นกรรมการผู้ทรงคุณวุฒิในคณะกรรมการเครื่องสำอาง (๑)นายชัยวัฒน์ วงศ์วัฒนศานต์ เป็นกรรมการ (๒)นางปรียา กุลละวณิชย์ เป็นกรรมการ (๓)นายพิชิต สุวรรณประกร เป็นกรรมการ (๔)นางสาวอุบลทิพย์ นิมมานนิตย์ เป็นกรรมการ (๕)นายรักษ์ อุณหโภคา เป็นกรรมการ (๖)นางสุมนา ขมวิลัย เป็นกรรมการ ทั้งนี้ตั้งแต่บัดนี้เป็นต้นไป ประกาศณ วันที่ ๑๑ มิถุนายน พ.ศ. ๒๕๓๙ เสนาะ เทียนทอง รัฐมนตรีว่าการกระทรวงสาธารณสุข[รก.๒๕๓๙/๕๕ง/๑๐/๙ กรกฎาคม ๒๕๓๙]
คำพิพากษาศาลฎีกาที่ 64281หลักกฎหมาย: ฎีกาจำเลยในปัญหาที่ว่า วันสอบสวนตามที่พยานให้การกับวันซึ่งพนักงานสอบสวนได้ทำการสอบสวนนั้นตรงกันหรือไม่เป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 444/2501พนักงานอัยการจังหวัดลำปางโจทก์นายมา หรือพา ปินใจคำจำเลย ป.วิ.อ. ม. 218ฎีกาจำเลยในปัญหาที่ว่า วันสอบสวนตามที่พยานให้การกับวันซึ่งพนักงานสอบสวนได้ทำการสอบสวนนั้นตรงกันหรือไม่เป็นฎีกาในปัญหาข้อเท็จจริง(สารรักษ์ประนาท-ประวัติ ปัตตพงศ์-ปริพนธ์พจนพิสุทธิ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 444/2501พนักงานอัยการจังหวัดลำปางโจทก์นายมา หรือพา ปินใจคำจำเลย ป.วิ.อ. ม. 218ฎีกาจำเลยในปัญหาที่ว่า วันสอบสวนตามที่พยานให้การกับวันซึ่งพนักงานสอบสวนได้ทำการสอบสวนนั้นตรงกันหรือไม่เป็นฎีกาในปัญหาข้อเท็จจริง(สารรักษ์ประนาท-ประวัติ ปัตตพงศ์-ปริพนธ์พจนพิสุทธิ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ